Man vas oor vrou se verminkte liggaamArgieffoto Kapt. Pelonomi Makau, woordvoerder van die polisie, sê die man is reeds Woensdag in hegtenis geneem en sal na verwagting vandag in die Swartruggens-landdroshof verskyn. Die vrou se liggaam is Sondag deur ŉ verbyganger in ŉ veld agter die winkelkompleks gevind. Haar maag was oopgesny. “Haar gesig is met ŉ klip vergruis, haar borste is afgesny en haar privaatdele is effens met ŉ skerp voorwerp gesny,” het Makau gesê. ŉ Nadoodse ondersoek het bevestig dat die vrou se longe en hart verwyder is. Daar kon egter nie vasgestel word of die vrou verkrag is voor sy vermoor is nie. Die slagoffer is nog nie uitgeken nie en die polisie doen ŉ beroep op enigiemand in die omgewing wat inligting oor ŉ vermiste persoon het, om die Swartruggens-polisiestasie te skakel. SAPA